Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3516

(1) A halászati iparágra vonatkozó közös strukturális politika megállapításáról szóló 2141/70/EGK rendelet 2. cikkének rendelkezéseitől eltérően, a Közösség tagállamai számára 1982. december 31-ig engedélyezett, hogy a halászat engedélyezését a szuverenitásuk vagy joghatóságuk alá tartozó, a parti tagállam alapvonalaitól számított hat tengeri mérföldes határon belül található vizeken azokra a hajókra korlátozzák, amelyek hagyományosan ezeken a vizeken halásznak, és amelyek e földrajzi partvidéken lévő kikötőkből futnak ki; Grönland vizein azonban a Dánia egyéb régióiból származó hajók legkésőbb 1977. december 31-ig továbbra is halászhatnak. Amennyiben a tagállamok élnek ennek az eltérésnek a lehetőségével, nem fogadhatnak el az említett vizeken történő halászat feltételeire vonatkozó olyan rendelkezéseket, amelyek kevésbé szigorúak, mint a csatlakozás idején a gyakorlatban alkalmazott rendelkezések.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes